Normale ure deur Willem Woes | Bydraes | Woes - Kreatiewe platform vir Afrikaans
Titel: Normale ure
Jy weet jy bly op die platteland wanneer jy na 13:00 op 'n naweek inkopies wil gaan doen en jy kan nie.
Potchefstroom geniet ek baie maar winkel ure is hier dieselfde as toe ek 'n kind was in die stad. Winkels maak vyf uur toe in die week en naweke is dit tot 13:00 en party winkels maak net nie Sondae oop nie.
Die groot kettingwinkels bly darem 'n rukkie later oop maar dit is ook maar net 'n rukkie. In die begin het dit my redelik frustreer omdat ek as koper nie in ag geneem word nie. Weet hierdie mense nie van voortbestaan en ordentlik besigheid doen nie?
Ek het toe maar begin aanpas, beter beplanning. Ek ry nie meer net die heeltyd dorp toe nie as ek agterkom ek het iets vergeet nie. Ek trek nou 'n lysie op en dan ry ek. Dit klink dalk of ek in die hel is maar ek dink regtig dat die stad weer kan terugkom na hierdie tye toe.
Ek dink nie ons neem altyd die mense agter die till in ag nie. Hulle het ook geliefdes en huise en wil ook maar graag na werk huis toe gaan. Nou kan hulle ook 'n normale lewe hê deur voor donker by die huis te wees. Hoe aaklig moet dit nie wees om winkel oop te hou tot 20:00 en dan dinge op te ruim en dan jou kinders te gaan sien.
As jy wel jou werkers net 8 ure wil laat werk dan moet jy twee skofte hê. Wie betaal vir hierdie ekstra uitgawe? Jy natuurlik.
Ek het eenkeer gelees dat een of ander Europese land 'n verbod geplaas het op 24 winkels want navorsing het begin toon die daar 'n afbrekende effek op gesinne was omdat die ouers die heeltyd werk.
Maar hoe gaan ons terug gaan na sulke tye? Gaan wit tannies met hoë hakke op Sandton square toyi-toyi vir die ou ure stelsel?
Ek is nie een wat maklik simpatie uit deel nie, maar vir sussies het ek nie tyd nie. Die winkel personeel wat so "bietjie" afwyk van die normale ure is 'n "sondagskool uitstappie" as jy dit vergelyk met verpleeg personeel en ander fasette van die mediese beroep. Ek wil weer terug kom na die verpleeg personeel wat 12uur skofte werk dag of nag - en dan word hulle emosioneel getap en fisiek gedaan. Mediese personeel het seker die hoogste egskeidingsyfer en 'n gekompliseerde gesins verhouding. Ek het die grootste respek vir verpleeg personeel dis verseker nie vir "sussies" nie!